CELEX: 62012TN0109
Language: mt
Date: 2012-03-07 00:00:00
Title: Kawża T-109/12: Rikors ippreżentat fis- 7 ta’ Marzu 2012 — Spanja vs Il-Kummissjoni

28.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 126/23
            
         Rikors ippreżentat fis-7 ta’ Marzu 2012 — Spanja vs Il-Kummissjoni
   (Kawża T-109/12)
   2012/C 126/44
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: A. Rubio González)
   
      Konvenuta: il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni C(2011) 9992, tat-22 ta’ Diċembru 2011, li tnaqqas l-għajnuna tal-Fond ta’ Koeżjoni mogħtija għall-proġetti li ġejjin: “Azzjonijiet li għandhom jiġu implementati fil-kuntest tal-iżvilupp tat-tieni fażi tal-pjan ewlieni ta’ ġestjoni tal-iskart solidu urban tal-Komunità Awtonoma ta’ Extremadura” (CCI Nru 2000.ES.16.C.PE.020); Żbokkijiet tal-ilma: “Baċir medju Getafe u baċir inferjuri tal-Arroyo Culebro (Baċir tat-Tago-Tisfija)” (CCI Nru 2002.ES.16.C.PE.002) “Użu mill-ġdid ta’ ilmijiet ittrattati għall-irrigazzjoni ta’ żoni ħodor fi Santa Cruz de Tenerife” (CCI Nru 2003.ES.16.C.PE.003) u “Għajnuna teknika għall-istudju u t-tfassil tal-proġett ta’ estensjoni u ta’ provvista ta’ ilma tal-Mancomunidad de Algodor” (CCI Nru 2002.ES.16.C.PE.040);
            
         
               —
            
            
               tikkundanna lill-istituzzjoni konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi:
   
               (1)
            
            
               L-ewwel motiv, ibbażat fuq ksur tal-Artikolu 18(3) tar-Regolament tal-Kummissjoni (KE) Nru 1386/2002, tad-29 ta’ Lulju 2002, li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1164/94 fir-rigward tas-sistemi ta’ ġestjoni u ta’ kontroll għall-għajnuna mogħtija taħt il-Fond ta’ Koeżjoni u l-proċedura sabiex isiru korrezzjonijiet finanzjarji (1), peress li kienu għaddew iktar minn tliet xhur bejn id-data tas-seduta u d-deċiżjoni.
            
         
               (2)
            
            
               It-tieni motiv, ibbażat fuq ksur tal-Artikolu H tal-Anness II tar-Regolament (KE) Nru 1164/94, tas-16 ta’ Mejju 1994, li jistabbilixxi Fond ta’ Koeżjoni (2), peress li l-proċedura prevista f’dan ir-regolament kienet inbdiet mingħajr ma twettqu l-verifiki neċessarji.
            
         
               (3)
            
            
               It-tienet motiv, ibbażat fuq ksur tal-Artikolu H tal-Anness II tar-Regolament tal-Kunsill (KE) Nru 1164/94, tas-16 ta’ Mejju 1999, li jistabbilixxi Fond ta’ Koeżjoni, minħabba nuqqas ta’ kontrolli li jinvalidaw id-dikjarazzjonijiet ta’ għeluq ta’ proġett.
            
         
               (4)
            
            
               Ir-raba motiv, ibbażat fuq ksur tal-Artikolu H tal-Anness II tar-Regolament tal-Kunsill (KE) Nru 1164/94, tas-16 ta’ Mejju 1994, li jistabbilixxi Fond ta’ Koeżjoni, peress li ma ġietx ipprovata l-eżistenza ta’ irregolaritajiet.
            
         
               (5)
            
            
               Il-ħames motiv, ibbażat fuq ksur tal-prinċipju ta’ aspettattivi leġittimi fir-rigward tal-proġett CCI Nru 2000.ES. 16.C PE.020, sa fejn il-Kummissjoni użat, fir-rigward tiegħu, kriterji stabbiliti f’dokument (Linji gwida dwar il-korrezzjonijiet finanzjarji relatati mal-kuntratti pubbliċi, ippreżentati lill-Istati Membri waqt il-laqgħa tal-Kumitat ta’ Koordinazzjoni tal-Fond tat-28 ta’ Novembru 2007) li ma kienx sar pubbliku fil-mument meta l-awtorijtajiet Spanjoli ppreżentaw id-dokumenti dwar il-bilanċ, iżda li kien sar pubbliku 29 xahar wara.
            
         
      (1)  ĠU Edizzjoni Speċjali bil-Malti, Kapitolu 14, Vol. 1, p. 162.
   
      (2)  ĠU Edizzjoni Speċjali bil-Malti, Kapitolu 14, Vol. 1, p. 9; emendat bir-Regolament tal-Kunsill (KE) Nru 1264/1999 tal-21 ta’ Ġunju 1999 (ĠU Edizzjoni Speċjali bil-Malti, Kapitolu 14, Vol. 1, p. 73).